Politsei- ja Piirivalveameti lennusalk

Politsei- ja Piirivalve lennusalk on Politsei- ja Piirivalveameti üle-eestiline üksus, mis kuulub teabehaldus- ja menetlusosakonna koosseisu ning tegeleb piirikontrolli, otsingu- ja päästetöödega. 

Ajalugu
Üksuse juured on aastas 1992, kui moodustati Piirivalveameti lennuosakond. 8. veebruaril 1993. aastal loodi Riigi Piirivalve Lennueskadrill, mille ülemaks määrati Arvo Palumäe. Tegevust alustati kahe Saksamaalt annetuseks saadud L-410 lennukiga, mis anti üle 23. veebruaril 1993. Alates 1993. aastast osaleti nende lennukitega Helsingi Komisjoni lendudel. 1. septembril 1994 moodustati selle üksuse baasil Eesti Riiklik Lennusalk. Samal aastal osaleti L-410 lennukiga parvlaeva Estonia päästeoperatsioonis.

See sündmus oli üheks ajendiks uue kopterieskadrilli loomisel. 7. detsembril 1995 andis Saksa Õhupääste Eestile üle neli Mi-8 kopterit ning Soomes hakati välja õpetama kaht esimest pinnaltpäästjat. 22. aprillil 1997 läks üksus uuesti piirivalve koosseisu ja nimetati ümber Piirivalve Lennusalgaks. Aastail 2007–2011 hangiti uued AW139 kopterid, mis asendasid vananenud Mi-8 koptereid. 2010. aastal viidi lennusalk Politsei- ja Piirivalveameti koosseisu, piirivalveosakonna alla. 11. septembril 2013 avati uus kordonihoone ja kopteriangaar Kuressaare lennuväljal. Seoses 2014. aasta reformiga Politsei- ja Piirivalveametis, viidi lennusalk teabehaldus- ja menetlusosakonna alla.

Kolm AW139 kopterit jõudsid Eestisse vastavalt 2007. aastal, 2008. aastal ja 2011. aasta veebruaris. Pika peale tekkisid aga probleemid keskikka jõudnud kopteritele varuosade saamisega. Lisaks on jäätumisvastane seade vaid ühel kopteril ning seegi ei ole töökindel. Nii arutati juba 2017. aastal võimalust soetada neljas kopter, et tagada pidev valmisolek väljalendudeks. Koroonapandeemia perioodil kaaluti ka kahe kopteri soetamist, kuid nendega seotud püsikulusid peeti liiga kõrgeteks. Seoses kaablilõhkumistega Läänemerel asuti aga taas analüüsima, milliseid koptereid Eesti vajab ning võimalusena tõusis üles ka kogu kopteripargi väljavahetamine."Varuosade puudus ja vigane jäätõrje – riik kaalub kopterite väljavahetamist" ERR, 15. jaanuar 2025

Varustus

 Praegune varustus 

+MudelPiltPäritoluTüüpArvMärkused Õhusõidukid Beechcraft Super King Air 350ER 150px USA Patrull-lennuk 1 Võeti teenistusse 2018. aastal, et asendada L-410 Cessna 172 150px USA Treening- ja patrull-lennuk 1 Ostetud 2003. aastal. AgustaWestland AW139 150px Itaalia Mitmeotstarbeline kopter 3 Esimene saabus 2007, teine 2008 ja kolmas 2011. Kasutatakse otsingu- ja päästetegevuseks,  kiirabiks, transpordiks ja patrull-lendudeks.

 Varasem varustus 

+MudelPiltPäritoluTüüpArvMärkusedLet L-410UVP 150px Tšehhi Transpordi- ja patrull-lennuk 2 Annetus Saksamaalt 1992. aastal. Üks saadeti erru ja annetati 2017. aastal Eesti Lennundusmuuseumile. Teine lennuk müüdi maha 2018. aastal. Mil Mi-8 150px Nõukogude Liit Mitmeotstarbeline kopter 4 Annetus Saksamaalt 1995. aastal. Kaks kopterit moderniseeriti aastail 1997–1998. Üks saadeti erru 2006. aastal ja pandi välja Muraste piirivalvekooli esisele platsile, üks annetati Eesti Lennundusmuuseumile, üks müüdi maha oksjonil ja üks anti üle Valga linnale muuseumieksponaadiks. Schweizer 300 150px USA Treening- ja patrullkopter 1 Osteti 1999. aastal ja saadeti erru 2006. aastal Enstrom 480 150px USA Treening- ja seirekopter 1Osteti 2006. aastal Keskkonnainspektsioonile keskkonnaseire läbiviimiseks. Müüdi 2018. aastal maha, et saada täiendavat rahastust.

Viited

Kategooria:Siseministeerium
Kategooria:Eesti piirivalve
Kategooria:Lennundusvaldkonnas tegutsevad Eesti ettevõtted ja organisatsioonid